Fl-aħbarijiet ta' TVM qalulna kemm il-Fondazzjoni Coca Cola għandha għal qalba il-priservazzjoni tal-ilma . Tant li daħlet għal proġett ta' tiswija ta' ġiebja mdaqqsa fil-Palazz ta' Sant Anton biex ikun possibli li s-siġar ta' citru fil-ġonna tal-President jissaqqew bl-ilma tax-xita flok mill-boreholes. Inizzjattiva tajba u f'waqtha. Imma forsi issa l-Coca Cola jistgħu jgħidulna meta ser jagħlqu ukoll il-boreholes li jużaw fil-fabbrika tagħhom fil-Marsa? Għax x'jiswa li xxerred id-dmugħ tal-kukkudrilli għall-boreholes ta' ħaddieħor u mbagħad inti, mingħajr l-ilma tal-boreholes ma tgħaddix?